CELEX: 62011TN0456
Language: sk
Date: 2011-08-12 00:00:00
Title: Vec T-456/11: Žaloba podaná 12. augusta 2011 — ICdA a iní/Komisia

8.10.2011   
            
            
               SK
            
            
               Úradný vestník Európskej únie
            
            
               C 298/27
            
         Žaloba podaná 12. augusta 2011 — ICdA a iní/Komisia
   (Vec T-456/11)
   2011/C 298/50
   Jazyk konania: angličtina
   
      Účastníci konania
   
   
      Žalobkyne: International Cadmium Association (ICdA) (Brusel, Belgicko), Rockwood Pigments (UK) Ltd (Stoke-on-Trent, Spojené kráľovstvo) a James M Brown Ltd (Stoke-on-Trent, Spojené kráľovstvo) (v zastúpení: R. Cana a K. Van Maldegem, lawyers)
   
      Žalovaná: Európska komisia
   
      Návrhy
   
   Žalobkyne navrhujú, aby Všeobecný súd:
   
               —
            
            
               zrušil napadnutý akt v rozsahu, v akom obmedzuje používanie kadmiových pigmentov v plastických materiáloch iných ako sú plastické materiály, v ktorých bolo jeho používanie obmedzené pred prijatím napadnutého aktu, a
            
         
               —
            
            
               nariadil Komisii nahradiť trovy konania.
            
         
      Dôvody a hlavné tvrdenia
   
   Na podporu svojej žaloby žalobkyne uvádzajú osem žalobných dôvodov.
   
               1.
            
            
               Prvý žalobný dôvod je založený na tom, že
               
                           —
                        
                        
                           napadnuté nariadenie porušuje články 137 ods. 1 písm. a) a články 68 až 71 nariadenia REACH (1).
                        
                     
         
               2.
            
            
               Druhý žalobný dôvod je založený na tom, že
               
                           —
                        
                        
                           napadnuté nariadenie obsahuje nesprávne právne posúdenie.
                        
                     
         
               3.
            
            
               Tretí žalobný dôvod je založený na tom, že
               
                           —
                        
                        
                           napadnuté nariadenie porušuje zásadu právnej istoty a legitímnej dôvery.
                        
                     
         
               4.
            
            
               Štvrtý žalobný dôvod je založený tom, že
               
                           —
                        
                        
                           napadnuté nariadenie porušuje nariadenie REACH v rozsahu, v akom stanovuje obmedzenia pre skupinu látok, ktoré neboli posúdené samostatne.
                        
                     
         
               5.
            
            
               Piaty žalobný dôvod je založený na tom, že
               
                           —
                        
                        
                           napadnuté nariadenie porušuje dohodu TBT.
                        
                     
         
               6.
            
            
               Šiesty žalobný dôvod je založený na tom, že
               
                           —
                        
                        
                           napadnuté nariadenie porušuje procesné práva žalobkýň.
                        
                     
         
               7.
            
            
               Siedmy žalobný dôvod je založený na tom, že
               
                           —
                        
                        
                           napadnuté nariadenie nie je dostatočne odôvodnené v rozpore s článkom 296 ZFEÚ.
                        
                     
         
               8.
            
            
               Ôsmy žalobný dôvod je založený na tom, že
               
                           —
                        
                        
                           napadnuté nariadenie porušuje zásadu proporcionality.
                        
                     
         
      (1)  Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemických látok (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, s. 1)